Sacrosancta Dei ecclesia que est constructa in onore sancti Michaelis, est sita in pago Ludunensi, in agro Candeacense, in villa Metono, hubi preest, in Dei nomine, Giroldus, et filius suus Amalfredus presbiter, et germanus suus Sisfredus, in pro amore Dei et pro remedium animas nostras vel pro peccatis nostris innumeris, ut in futurum Dominus veniam nobis donare dignetur, donavimus ad ipsa casa Dei, a die presente, donamusque in perpetuum, ut permaneat esse volumus, et de jure nostro in jure ipsius ecclesie transferimus adque transfundimus, oc est mansus unus cum vinea et curte, et exivo et vereria simul tenente. Est situs in ipso pago et in ipso agro et in ipsa villa Metono; abet fines et terminaciones a mane et a medium die via publica, a sero at ipsos emtores, a cercio terra Ratbert. Infra ipsas fines vel terminaciones, totum ad integrum ad ipsa casa Dei a die presente donavimus adque transfundimus jure perpetuum, at poxidendum, ita ut ab hac die quicquid etinde facere voluerint rectores de ipsa casa Dei in aucmentum vel in perfectum, in eternum maneat potestatem, nullus contradicentem. Si quis vero, quod nec fieri credimus, si nos ipsi, aut ullus ex eredibus nostris, vel quislibet ulla emissa vel aposita persona, contra hanc donatione, quem nos plenissima voluntate, pro amore Domini nostri Jesu Christi et nostris peccatis minuendis, fieri et adfirmare rogavimus, venire conaverit, inferamus partibus ipsius ecclesie vel rectoris earum, ista tota servante, huna cum socio fisco auri liberas duas esse multandum; et presens donacio hec homni tempore firma permaneat, stibulatione subnixa. S. Girolt, S. Amalfredo, S. Sisfredo, qui donacione ista fierint et firmare rogaverunt. S. Rodulfo. S. Ugoni. S. Bertolome. S. Girelmo. S. Airart. S. Eboni. S. Asinrico. Ego Aroenus presbiter rogatus scrisi, datavi die jovis, in mense julio, anno XXVII rennante Gondrado rege.